title: Odluka Vijeća o donošenju stajališta Vijeća o nacrtu izmjene proračuna br. 6 Europske unije za financijsku godinu 2015.

text:
               19.9.2015

               HR

               Službeni list Europske unije

               C 310/2

         ODLUKA VIJEĆA
   o donošenju stajališta Vijeća o nacrtu izmjene proračuna br. 6 Europske unije za financijsku godinu 2015.
   (2015/C 310/02)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegov članak 106.a,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 41.,
   budući da:

         DONIJELO JE OVU ODLUKU:
   Jedini članak
   Stajalište Vijeća o nacrtu izmjene proračuna br. 6 Europske unije za financijsku godinu 2015. doneseno je 18. rujna 2015.
   Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/

      Sastavljeno u Bruxellesu 18. rujna 2015.

            Za Vijeće

            Predsjednik

         C. DIESCHBOURG

      (1)  SL L 298, 26.10.2012., str. 1.

      (2)  SL L 69, 13.3.2015., str. 1.


title: Odluka Vijeća od 8. studenoga 1993. o nazivu Vijeća nakon stupanja na snagu Ugovora o Europskoj uniji (93/591)

text:
64                 HR                               Službeni list Europske unije                                            01/Sv. 16
31993D0591
L 281/18                                    SLUŽBENI LIST EUROPSKIH ZAJEDNICA                                             16.11.1993.
                                                         ODLUKA VIJEĆA
                                                     od 8. studenoga 1993.
                           o nazivu Vijeća nakon stupanja na snagu Ugovora o Europskoj uniji
                                                             (93/591)
           Vijeće se od sada zove „Vijeće Europske unije” i tako se naziva, osobito u aktima koje donosi, uključujući
           akte koji se donose na temelju glava V. i VI. Ugovora o Europskoj uniji; političke izjave koje Vijeće donosi u
           okviru zajedničke vanjske i sigurnosne politike daju se u ime „Europske unije”.
           Sastavljeno u Bruxellesu 8. studenoga 1993.
                                                                                Za Vijeće
                                                                                Predsjednik
                                                                                W. CLAES


title: 2011/456/EU: Odluka Vijeća od 18. srpnja 2011. o potpisu, u ime Unije, Sporazuma između Europske unije i Australije o izmjeni Sporazuma o uzajamnom priznavanju ocjene sukladnosti, potvrda i oznaka između Europske zajednice i Australije

text:
               11/Sv. 118

               HR

               Službeni list Europske unije

               23

         32011D0456

               L 194/1

               SLUŽBENI LIST EUROPSKE UNIJE

         ODLUKA VIJEĆA
   od 18. srpnja 2011.
   o potpisu, u ime Unije, Sporazuma između Europske unije i Australije o izmjeni Sporazuma o uzajamnom priznavanju ocjene sukladnosti, potvrda i oznaka između Europske zajednice i Australije
   (2011/456/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Sporazum o uzajamnom priznavanju ocjene sukladnosti, potvrda i oznaka između Europske zajednice i Australije (1) (Sporazum o međusobnom priznavanju) stupio je na snagu 1. siječnja 1999. (2).

               (2)

               Vijeće je 8. srpnja 2002. ovlastilo Komisiju da započne pregovore s Australijom s ciljem izmjene Sporazuma o uzajamnom priznavanju. Pregovori su uspješno okončani parafiranjem Sporazuma između Europske unije i Australije o izmjeni Sporazuma o uzajamnom priznavanju ocjene sukladnosti, potvrda i oznaka između Europske zajednice i Australije (Sporazum) u Bruxellesu 23. lipnja 2009.

               (3)

               Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu.

               (4)

               Sporazum bi trebalo potpisati,

         DONIJELO JE OVU ODLUKU:
   Članak 1.
   Potpisivanje Sporazuma između Europske unije i Australije o izmjeni Sporazuma o uzajamnom priznavanju ocjene sukladnosti, potvrda i oznaka između Europske zajednice i Australije (Sporazum) odobrava se u ime Unije, podložno sklapanju navedenog Sporazuma (3).
   Članak 2.
   Predsjednik Vijeća ovlašćuje se odrediti osobu (osobe) opunomoćenu (opunomoćene) za potpisivanje Sporazuma u ime Europske unije, podložno njegovom sklapanju.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 18. srpnja 2011.

            Za Vijeće

            Predsjednik

         M. DOWGIELEWICZ

      (1)  SL L 229, 17.8.1998., str. 3.

      (2)  SL L 5, 9.1.1999., str. 74.

      (3)  Tekst Sporazuma objavit će se zajedno s odlukom o njegovom sklapanju.


title: 2011/117/EU: Odluka Vijeća od 18. siječnja 2011. o sklapanju Sporazuma između Europske unije i Gruzije o pojednostavnjenju izdavanja viza

text:
               11/Sv. 119

               HR

               Službeni list Europske unije

               168

         32011D0117

               L 052/33

               SLUŽBENI LIST EUROPSKE UNIJE

         ODLUKA VIJEĆA
   od 18. siječnja 2011.
   o sklapanju Sporazuma između Europske unije i Gruzije o pojednostavnjenju izdavanja viza
   (2011/117/EU)
   VIJEĆE EUROPSKE UNIJE,
   uzimajući u obzir Ugovor o Europskoj uniji,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a), u vezi s člankom 218. stavkom 6. točkom (a),
   uzimajući u obzir prijedlog Komisije,
   uzimajući u obzir suglasnost Europskog parlamenta,
   budući da:

               (1)

               U skladu s Odlukom Vijeća 2010/706/EU (1), Sporazum između Europske unije i Gruzije o pojednostavljenju izdavanja viza (dalje u tekstu „Sporazum”) potpisan je 17. lipnja 2010., podložno njegovom kasnijem sklapanju.

               (2)

               Sporazumom se osniva Zajednički odbor koji bi trebao donijeti svoj poslovnik. Primjereno je osigurati pojednostavnjeni postupak za utvrđivanje stajališta Unije u tom slučaju.

               (3)

               Ova Odluka predstavlja razvoj odredaba schengenske pravne stečevine u kojoj Ujedinjena Kraljevima ne sudjeluje, u skladu s Odlukom 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (2). Ujedinjena Kraljevina, stoga, ne sudjeluje u njezinom donošenju, nije njome vezana niti se ona na nju primjenjuje.

               (4)

               Ova Odluka predstavlja razvoj odredaba schengenske pravne stečevine u kojoj Irska ne sudjeluje, u skladu s Odlukom 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (3). Irska, stoga, ne sudjeluje u njezinom donošenju, nije njome vezana niti se ona na nju primjenjuje.

               (5)

               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, ona ju ne obvezuje niti se na nju primjenjuje.

               (6)

               Stoga bi Sporazum trebalo sklopiti,

         DONIJELO JE OVU ODLUKU:
   Članak 1.
   Odobrava se Sporazum između Europske unije i Gruzije o pojednostavnjenju izdavanja viza („Sporazum”).
   Tekst Sporazuma priložen je ovoj Odluci.
   Članak 2.
   Predsjednik Vijeća imenuje osobu ovlaštenu za obavješćivanje, u ime Unije, predviđeno člankom 14. stavkom 1. Sporazuma, čime se izjavljuje suglasnost Unije da je Sporazum obvezuje (4).
   Članak 3.
   Komisija, kojoj pomažu stručnjaci iz država članica, predstavlja Uniju u Zajedničkom odboru koji je osnovan člankom 12. Sporazuma.
   Članak 4.
   Stajalište Unije unutar Zajedničkog odbora u pogledu donošenja njegovog poslovnika u skladu s člankom 12. stavkom 4. Sporazuma utvrđuje Komisija nakon savjetovanja s posebnim odborom koji imenuje Vijeće.
   Članak 5.
   Ova Odluka stupa na snagu na dan donošenja.

      Sastavljeno u Bruxellesu 18. siječnja 2011.

            Za Vijeće

            Predsjednik

         MATOLCSY Gy.

      (1)  SL L 308, 24.11.2010., str. 1.

      (2)  SL L 131, 1.6.2000., str. 43.

      (3)  SL L 64, 7.3.2002., str. 20.

      (4)  Datum stupanja na snagu Sporazuma objavljuje se u Službenom listu Europske unije.


title: 1999/710/EZ: Odluka Komisije od 15. listopada 1999. o sastavljanju privremenih popisa objekata trećih zemalja iz kojih države članice odobravaju uvoz mljevenog mesa i mesnih pripravaka (priopćena pod brojem C(1999) 3333)  Tekst značajan za EGP

text:
               03/Sv. 42

               HR

               Službeni list Europske unije

               8

         31999D0710

               L 281/82

               SLUŽBENI LIST EUROPSKE UNIJE

         ODLUKA KOMISIJE
   od 15. listopada 1999.
   o sastavljanju privremenih popisa objekata trećih zemalja iz kojih države članice odobravaju uvoz mljevenog mesa i mesnih pripravaka
   (priopćena pod brojem C(1999) 3333)
   (Tekst značajan za EGP)
   (1999/710/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom 98/603/EZ (2), a posebno njezin članak 2. stavak 1.,

               (1)

               budući da se Odlukom Vijeća 79/542/EEZ (3), kako je posljednji put izmijenjena Odlukom Komisije 1999/417/EZ (4), sastavlja popis trećih zemalja iz kojih države članice odobravaju uvoz svježeg mesa i mesnih proizvoda;

               (2)

               budući da se Direktivom Vijeća 94/65/EEZ (5) utvrđuju zahtjevi za proizvodnju, stavljanje u promet i uvoz mljevenog mesa i mesnih pripravaka;

               (3)

               budući da je Komisija primila popis objekata određenih trećih zemalja, s jamstvima da u potpunosti zadovoljavaju odgovarajuće zdravstvene zahtjeve Zajednice, te da će se u slučaju neispunjavanja navedenih zahtjeva od strane nekog objekta obustaviti njegove izvozne djelatnosti u Europsku zajednicu;

               (4)

               budući da Komisija nije mogla utvrditi u svim objektima trećih zemalja poštivanje zahtjeva Zajednice i valjanost jamstava danih od strane nadležnih vlasti;

               (5)

               budući da je potrebno utvrditi popis gore spomenutih zahtjeva da bi se omogućila trgovina mljevenim mesom i mesnim pripravcima iz ovih zemalja;

               (6)

               budući da se privremeni popis objekata određenih zemalja koje proizvode mljeveno meso i mesne pripravke može prema tome sastaviti u skladu s postupkom predviđenim Odlukom 95/408/EEZ;

               (7)

               budući da su mjere predviđene ovom Odlukom u skladu s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   1.   Države članice odobravaju uvoz mljevenog mesa i mesnih pripravaka iz objekata popisanih u Prilogu ovoj Odluci.
   2.   Uvoz mljevenog mesa i mesnih pripravaka ostaje podložan veterinarskim odredbama Zajednice donesenim drugdje.
   Članak 2.
   Ova Odluka stupa na snagu 20. listopada 1999.
   Članak 3.
   Ova je Odluka upućena državama članicama.

      Sastavljeno u Bruxellesu 15. listopada 1999.

            Za Komisiju

         David BYRNE

            Član Komisije

      (1)  SL L 243, 11.10.1995., str. 17.

      (2)  SL L 289, 28.10.1998., str. 36.

      (3)  SL L 146, 14.6.1979., str. 15.

      (4)  SL L 159, 25.6.1999., str. 56.

      (5)  SL L 368, 31.12.1994., str. 10.
   ANEXO — BILAG — ANHANG — ΠΑΡΑΡΤΗΜΑ — ANNEX — ANNEXE — ALLEGATO — BĲLAGE — ANEXO — LIITE — BILAGA

      LISTA DE LOS ESTABLECIMIENTOS — LISTE OVER VIRKSOMHEDER — VERZEICHNIS DER BETRIEBE — ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ — LIST OF ESTABLISHMENTS — LISTE DES ÉTABLISSEMENTS — ELENCO DEGLI STABILIMENTI — LĲST VAN BEDRĲVEN — LISTA DOS ESTABELECIMENTOS — LUETTELO LAITOKSISTA — FÖRTECKNING ÖVER ANLÄGGNINGAR

   Producto: carne picada y preparados de carne — Produkt: hakket kød og tilberedt kød — Erzeugnis: Hackfleisch/Faschiertes und Fleischzubereitungen — Προϊόν: κιμάδες και παρασκευάσματα κρέατος — Product: minced meat and meat preparations — Produit: viandes hachées et préparations de viande — Prodotto: carni macinate e preparazioni di carni — Product: gehakt vlees en vleesbereidingen — Produto: carnes picadas e preparados de carnes — Tuote: jauhettu liha ja lihavalmisteet — Varuslag: malet kött och köttberedningar

               1

               =

               Referencia nacional — National reference — Nationaler Code — Εθνικός αριθμός έγκρισης — National reference — Référence nationale — Riferimento nazionale — Nationale code — Referência nacional — Kansallinen referenssi — Nationell referens

               2

               =

               Nombre — Navn — Name — Τίτλος εγκατάστασης — Name — Nom — Nome — Naam — Nome — Nimi — Namn

               3

               =

               Ciudad — By — Stadt — Πόλη — Town — Ville — Città — Stad — Cidade — Kaupunki — Stad

               4

               =

               Región — Region — Region — Περιοχή — Region — Région — Regione — Regio — Região — Alue — Region

               5

               =

               Actividad — Aktivitet — Tätigkeit — Είδος εγκατάστασης — Activity — Activité — Attività — Activiteit — Actividade — Toimintamuoto — Verksamhet

               MM

               =

               carne picada — hakket kød — Hackfleisch/Faschiertes — κιμάδων — minced meat — viandes hachées — carni macinate — gehakt vlees — carnes picadas — jauhettu liha — malet kött

               MP

               =

               preparados de carne — tilberedt kød — Fleischzubereitungen — παρασκεύασμα κρέατος — meat preparations — préparations de viande — preparazioni di carni — vleesbereidingen — preparados de carnes — raakalihavalmisteet — köttberedningar

               6

               =

               Menciones especiales — Særlige bemærkninger — Besondere Bemerkungen — Ειδικές παρατηρήσεις — Special remarks — Mentions spéciales — Note particolari — Bĳzondere opmerkingen — Menções especiais — Erikoismainintoja — Anmärkningar

               7

               =

               * Países y establecimientos que cumplen todos los requisitos del apartado 1 del artículo 2 de la Decisión 95/408/CE del Consejo.
               * Lande og virksomheder, der opfylder alle betingelserne i artikel 2, stk. 1, i Rådets beslutning 95/408/EF.
               * Länder und Betriebe, die alle Anforderungen des Artikels 2 Absatz 1 der Entscheidung 95/408/EG des Rates erfüllen.
               * Χώρες και εγκαταστάσεις που πληρούν τις προϋποθέσεις του άρθρου 2 παράγραφος 1 της απόφασης 95/408/ΕΚ του Συμβουλίου.
               * Countries and establishments complying with all requirements of Article 2(1) of Council Decision 95/408/EC.
               * Pays et établissements remplissant l'ensemble des dispositions de l'article 2, paragraphe 1, de la décision 95/408/CE du Conseil.
               * Paesi e stabilimenti che ottemperano a tutte le disposizioni dell'articolo 2, paragrafo 1, della decisione 95/408/CE del Consiglio.
               * Landen en inrichtingen die voldoen aan al de voorwaarden van artikel 2, lid 1, van Beschikking 95/408/EG van de Raad.
               * Países e estabelecimentos que respeitam todas as exigências do n.o 1 do artigo 2.o da Decisão 95/408/CE do Conselho.
               * Neuvoston päätöksen 95/408/EY 2 artiklan 1 kohdan kaikki vaatimukset täyttävät maat ja laitokset.
               * Länder och anläggningar som uppfyller alla krav i artikel 2.1 i rådets beslut 95/408/EG.

         País: ARGENTINA — Land: ARGENTINA — Land: ARGENTINIEN — Χώρα: ΑΡΓΕΝΤΙΝΗ — Country: ARGENTINA — Pays: ARGENTINE — Paese: ARGENTINA — Land: ARGENTINIË — País: ARGENTINA — Maa: ARGENTIINA — Land: ARGENTINA

               1

               2

               3

               4

               5

               6

               13

               Swift Armour SA

               V. Gdor Gálvez

               Santa Fe

               MM, MP

               7

               18

               Quickfood SA

               Martínez

               Santa Fe

               MM, MP

               7

               1014

               Quickfood SA

               San Jorge

               Santa Fe

               MM, MP

               7

               1311

               Frimat SA

               Santa Fe

               Santa Fe

               MM, MP

               7

               1918

               Cocarsa SA

               San Fernando

               Buenos Aires

               MM, MP

               7

               1920

               Rioplatense

               Gral. Pacheco

               Buenos Aires

               MM, MP

               7

               2062

               Finexcor SA

               Bernal

               Buenos Aires

               MM, MP

               7

               2067

               Cepa SA

               Pontevedra

               Buenos Aires

               MM, MP

               7

               2082

               Arre Beef SA

               Pérez Millán

               Buenos Aires

               MM, MP

               7

               3235

               MC Key Argentina SA

               Garin

               Buenos Aires

               MM, MP

               7


title: 2011/294/EU: Odluka Vijeća od 13. svibnja 2011. o sklapanju Protokola o ribolovnim mogućnostima i financijskom doprinosu koji je predviđen Sporazumom o partnerstvu u sektoru ribarstva između Europske zajednice i Unije Komora

text:
               04/Sv. 10

               HR

               Službeni list Europske unije

               81

         32011D0294

               L 134/1

               SLUŽBENI LIST EUROPSKE UNIJE

         ODLUKA VIJEĆA
   od 13. svibnja 2011.
   o sklapanju Protokola o ribolovnim mogućnostima i financijskom doprinosu koji je predviđen Sporazumom o partnerstvu u sektoru ribarstva između Europske zajednice i Unije Komora
   (2011/294/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 5. listopada 2006. donijelo Uredbu (EZ) br. 1563/2006 o sklapanju Sporazuma o partnerstvu u sektoru ribarstva između Europske zajednice i Unije Komora (1). Protokol je priložen tom Sporazumu.

               (2)

               Europska unija je s Unijom Komora (dalje u tekstu „Komori”) pregovarala o novom Protokolu, koji plovilima Europske unije pruža ribolovne mogućnosti u vodama nad kojima Komori imaju suverenitet ili jurisdikciju u pogledu ribarstva.

               (3)

               Po zaključenju tih pregovora, novi je Protokol parafiran 21. svibnja 2010. i izmijenjen razmjenom pisama 16. rujna 2010.

               (4)

               U skladu s Odlukom Vijeća 2010/783/EU (2), novi je Protokol potpisan 31. prosinca 2010. u ime Europske Unije i privremeno se primjenjuje.

               (5)

               Potrebno je sklopiti novi Protokol,

         DONIJELO JE OVU UREDBU:
   Članak 1.
   Protokol o ribolovnim mogućnostima i financijskom doprinosu koji je predviđen Sporazumom o partnerstvu u sektoru ribarstva između Europske zajednice i Unije Komora odobrava se u ime Europske unije.
   Članak 2.
   Predsjednik Vijeća u ime Unije izdaje obavijest predviđenu u članku 14. Protokola (3).
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 13. svibnja 2011.

            Za Vijeće

            Predsjednik

         MARTONYI J.

      (1)  SL L 290, 20.10.2006., str. 6.

      (2)  SL L 335, 18.12.2010., str. 1.

      (3)  Datum stupanja na snagu Protokola objavit će Glavno tajništvo Vijeća u Službenom listu Europske unije.


title: 2012/490/EU: Odluka Komisije od 24. kolovoza 2012. o izmjeni Priloga I. Uredbi (EZ) br. 715/2009 Europskog parlamenta i Vijeća o uvjetima za pristup mrežama za transport prirodnog plina  Tekst značajan za EGP

text:
               12/Sv. 5

               HR

               Službeni list Europske unije

               148

         32012D0490

               L 231/16

               SLUŽBENI LIST EUROPSKE UNIJE

         ODLUKA KOMISIJE
   od 24. kolovoza 2012.
   o izmjeni Priloga I. Uredbi (EZ) br. 715/2009 Europskog parlamenta i Vijeća o uvjetima za pristup mrežama za transport prirodnog plina
   (Tekst značajan za EGP)
   (2012/490/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 715/2009 Europskog parlamenta i Vijeća od 13. srpnja 2009. o uvjetima za pristup mrežama za transport prirodnog plina i stavljanju izvan snage Uredbe (EZ) br. 1775/2005 (1), a posebno njezin članak 23. stavak 2.,
   budući da:

               (1)

               Uredba (EZ) br. 715/2009 postavlja nediskriminirajuća pravila za uvjete pristupa transportnim sustavima prirodnog plina kako bi se osiguralo ispravno funkcioniranje unutarnjeg tržišta plinom. S obzirom na to da je udvostručavanje transportnih sustava plina u većini slučajeva neekonomično i neučinkovito, tržišno natjecanje na tržištima prirodnog plina potiče se pristupom trećih strana otvarajući infrastrukturu svim opskrbljivačima na transparentan i nediskriminirajući način. Učestala pojava ugovornog zagušenja pri čemu korisnici mreže ne mogu dobiti pristup transportnim sustavima plina unatoč fizičkoj raspoloživosti kapaciteta čini prepreku na putu prema dovršenju unutarnjeg energetskog tržišta.

               (2)

               Praksa je pokazala da unatoč primjeni određenih načela upravljanja zagušenjem kao što je ponuda prekidivih kapaciteta, kako je predviđeno Uredbom (EZ) br. 1775/2005 Europskog parlamenta i Vijeća od 28. rujna 2005. o uvjetima za pristup mrežama za transport prirodnog plina (2) i Uredbom (EZ) br. 715/2009, ugovorno zagušenje u mrežama za transport plina Unije ostaje prepreka razvoju dobrog funkcioniranja unutarnjeg tržišta plinom. Stoga je nužno izmijeniti smjernice o primjeni postupaka upravljanja zagušenjem u slučaju ugovornog zagušenja. U skladu s člankom 23. stavkom 3. Uredbe (EZ) br. 715/2009 predložene smjernice trebale bi odražavati razlike između nacionalnih plinskih sustava uz mogućnost postavljanja minimalnih zahtjeva koje treba ispuniti radi osiguravanja nediskriminirajućih i transparentnih uvjeta za pristup mreži s obzirom na postupke upravljanja zagušenjem.

               (3)

               Postupci upravljanja zagušenjem trebali bi se primjenjivati u slučaju ugovornog zagušenja i usmjereni su ka rješavanju tih slučajeva dovodeći neiskorišteni kapacitet natrag na tržište kako bi se preraspodijelio tijekom redovitih postupaka raspodjele.

               (4)

               Kada je točka međupovezivanja učestalo podložna pojavi fizičkog zagušenja, postupci upravljanja zagušenjem često nisu od koristi. U tom slučaju rješenje treba preispitati sa stajališta planiranja mreže i investicija.

               (5)

               U skladu s Uredbom (EZ) br. 713/2009 Europskog parlamenta i Vijeća (3) Agencija za suradnju energetskih regulatora („Agencija”) trebala bi pratiti i analizirati provedbu tih smjernica. Operatori transportnih sustava trebaju objavljivati informacije nužne za utvrđivanje pojave ugovornog zagušenja u praktičnom obliku.

               (6)

               U skladu s člankom 24. Uredbe (EZ) br. 715/2009 nacionalna regulatorna tijela osiguravaju postupanje po tim smjernicama.

               (7)

               Kako bi se osigurala najučinkovitija primjena postupaka upravljanja zagušenjem u svim točkama međupovezivanja i s ciljem postizanja najvećih raspoloživih kapaciteta u svim susjednim ulazno-izlaznim sustavima, od velike je važnosti uska međusobna suradnja nacionalnih regulatornih tijela i operatora transportnih sustava iz različitih država članica i unutar država članica. Posebno bi nacionalna regulatorna tijela i operatori transportnih sustava trebali poštovati najbolje prakse i nastojati uskladiti postupke za provedbu tih smjernica. U skladu s člankom 7. Uredbe (EZ) br. 713/2009 Agencija i nacionalna regulatorna tijela trebali bi osiguravati provedbu najučinkovitijih postupaka upravljanja zagušenjem na primjenjivim ulaznim i izlaznim točkama na području Unije.

               (8)

               S obzirom da operatori transportnih sustava posjeduju detaljne informacije o fizičkom korištenju sustava i mogu najbolje procijeniti buduće protoke, primjereno je da oni određuju količinu dodatnog kapaciteta koji će se staviti na raspolaganje pored izračunatog tehničkog kapaciteta. Ponudom stalnijeg kapaciteta od onog tehnički raspoloživog, a uzimajući u obzir scenarije protoka i ugovorne kapacitete, operatori transportnih sustava poduzimaju rizik koji treba u skladu s time nagraditi. Radi utvrđivanja prihoda operatora transportnih sustava, takav bi dodatni kapacitet trebalo međutim raspodijeliti samo ako je sav ostali kapacitet, uključujući kapacitet proizišao iz primjene ostalih postupaka upravljanja zagušenjem, raspodijeljen. Operatori transportnih sustava trebali bi usko surađivati radi određivanja tehničkog kapaciteta. S ciljem rješavanja potencijalne situacije fizičkog zagušenja operatori transportnih sustava trebali bi primijeniti najisplativiju mjeru, uključujući bilo ponovni otkup kapaciteta ili primjenu ostalih tehničkih ili komercijalnih mjera.

               (9)

               Uredbu (EZ) br. 715/2009 trebalo bi stoga izmijeniti na odgovarajući način.

               (10)

               Mjere predviđene ovom Odlukom u skladu su s mišljenjem odbora osnovanog člankom 51. Direktive 2009/73/EZ Europskog parlamenta i Vijeća (4),

         DONIJELA JE OVU ODLUKU:
   Članak 1.
   Prilog I. Uredbi (EZ) br. 715/2009 mijenja se u skladu s Prilogom ovoj Odluci.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 24. kolovoza 2012.

            Za Komisiju

            Predsjednik

         José Manuel BARROSO

      (1)  SL L 211, 14.8.2009., str. 36.

      (2)  SL L 289, 3.11.2005., str. 1.

      (3)  SL L 211, 14.8.2009., str. 1.

      (4)  SL L 211, 14.8.2009., str. 94.
   PRILOG
   Prilog I. Uredbi (EZ) br. 715/2009 mijenja se kako slijedi:

               1.

               Točka 2.2. zamjenjuje se sljedećim:
               „2.2.   Postupci upravljanja zagušenjem u slučaju ugovornog zagušenja

               2.2.1.   Opće odredbe

                           1.

                           Odredbe iz točke 2.2. primjenjuju se na točke međupovezivanja između susjednih ulazno-izlaznih sustava, bez obzira na to jesu li fizičke ili virtualne, između dvije ili više država članica ili unutar iste države članice ako točke podliježu postupcima rezervacije od strane korisnika. Mogu se također primijeniti na ulazne točke od trećih zemalja i izlazne točke prema trećim zemljama, podložno odluci nadležnog nacionalnog regulatornog tijela. Izlazne točke prema krajnjim potrošačima i distribucijskim mrežama, ulazne točke od terminala za ukapljeni prirodni plin (LNG) i proizvodnih objekata te ulazno-izlazne točke od skladišnih objekata i prema njima ne podliježu odredbama iz točke 2.2.

                           2.

                           Na temelju podataka koje objavljuju operatori transportnih sustava sukladno odjeljku 3. ovog Priloga i koje, prema potrebi, potvrđuju nacionalna regulatorna tijela, Agencija objavljuje svake godine do 1. ožujka, počevši s 2014. godinom, izvješće o praćenju zagušenja u točkama međupovezivanja s obzirom na proizvode stalnog kapaciteta prodane u prethodnoj godini, uzimajući u obzir, u mjeri u kojoj je to moguće, trgovanje kapacitetom na sekundarnom tržištu i primjenu prekidivog kapaciteta.

                           3.

                           Svaki dodatni kapacitet raspoloživ putem primjene jednog od postupaka upravljanja zagušenjem kako je predviđeno točkama 2.2.2., 2.2.3., 2.2.4. i 2.2.5. nudi odgovarajući operator (nude odgovarajući operatori) transportnog sustava u redovitom postupku raspodjele.

                           4.

                           Mjere predviđene točkama 2.2.2., 2.2.4. i 2.2.5. provode se od 1. listopada 2013. Točka 2.2.3. podtočke 1. do 5. primjenjuju se od 1. srpnja 2016.

                     2.2.2.   Povećanje kapaciteta putem programa prekomjernog upisa i ponovnog otkupa

                           1.

                           Operatori transportnih sustava predlažu i, nakon odobrenja nacionalnog regulatornog tijela, provode program prekomjernog upisa i ponovnog otkupa temeljenog na poticaju s ciljem ponude dodatnog kapaciteta na stalnoj osnovi. Prije provedbe nacionalno regulatorno tijelo savjetuje se s nacionalnim regulatornim tijelima susjednih država članica i uzima u obzir mišljenja nacionalnih regulatornih tijela. Dodatni kapacitet definira se kao stalan kapacitet ponuđen pored tehničkog kapaciteta u točki međupovezivanja izračunan na temelju članka 16. stavka 1. ove Uredbe.

                           2.

                           Program prekomjernog upisa i ponovnog otkupa pruža operatorima transportnih sustava poticaj da stave na raspolaganje dodatni kapacitet, uzimajući u obzir tehničke uvjete, poput kalorične vrijednosti, temperature i očekivane potrošnje, odgovarajućeg ulazno-izlaznog sustava i kapacitete u susjednim mrežama. Operatori transportnih sustava primjenjuju dinamičan pristup s obzirom na ponovni izračun tehničkog ili dodatnog kapaciteta ulazno-izlaznog sustava.

                           3.

                           Program prekomjernog upisa i ponovnog otkupa temelji se na režimu poticaja koji odražava rizike operatora transportnih sustava prilikom nuđenja dodatnog kapaciteta. Program je strukturiran tako da se prihodi od prodaje dodatnog kapaciteta i troškovi koji proizlaze iz programa ponovnog otkupa ili mjera sukladno podtočki 6. dijele između operatora transportnih sustava i korisnika mreže. Nacionalna regulatorna tijela odlučuju o raspodjeli prihoda i troškova između operatora transportnog sustava i korisnika mreže.

                           4.

                           Radi utvrđivanja prihoda operatora transportnih sustava, za tehnički kapacitet, osobito predani kapacitet, kao i, prema potrebi, kapacitet koji proizlazi iz primjene mehanizama „koristi ili izgubi” za stalni kapacitet za dan unaprijed i dugoročni kapacitet, smatra se da je raspodijeljen prije nekog dodatnog kapaciteta.

                           5.

                           Pri utvrđivanju dodatnog kapaciteta, operator transportnog sustava uzima u obzir statističke scenarije za vjerojatnu količinu fizički neiskorištenog kapaciteta u bilo kojem trenutku u točkama međupovezivanja. Također uzima u obzir profil rizika za ponudu dodatnog kapaciteta koji ne dovodi do obveze prekomjernog ponovnog otkupa. Programom prekomjernog upisa i ponovnog otkupa također se procjenjuje vjerojatnost i troškovi ponovnog otkupa kapaciteta na tržištu što se odražava u količini dodatnog kapaciteta koji se stavlja na raspolaganje.

                           6.

                           Kada je to potrebno radi održanja integriteta sustava, operatori transportnih sustava primjenjuju postupak ponovnog otkupa na tržišnoj osnovi prema kojem korisnici mreže mogu nuditi kapacitet. Korisnici mreže obavješćuju se o primjenjivom postupku ponovnog otkupa. Primjena postupka ponovnog otkupa ne dovodi u pitanje primjenjive hitne mjere.

                           7.

                           Prije primjene postupka ponovnog otkupa, operatori transportnih sustava provjeravaju može li se alternativnim tehničkim i komercijalnim mjerama održavati integritet sustava na isplativiji način.

                           8.

                           Prilikom predlaganja programa prekomjernog upisa i ponovnog otkupa, operator transportnog sustava dostavlja nacionalnom regulatornom tijelu sve relevantne podatke, procjene i modele kako bi ono ocijenilo program. Operator transportnog sustava redovito izvješćuje nacionalno regulatorno tijelo o funkcioniranju programa i dostavlja na zahtjev nacionalnog regulatornog tijela sve potrebne podatke. Nacionalno regulatorno tijelo može zatražiti od operatora transportnog sustava preispitivanje programa.

                     2.2.3.   Mehanizam „koristi ili izgubi” za stalni kapacitet za dan unaprijed

                           1.

                           Nacionalna regulatorna tijela traže od operatora transportnog sustava da primijene najmanje pravila utvrđena u podtočki 3. za svakog korisnika mreže u točkama međupovezivanja s obzirom na izmjenu početne nominacije ako se, na osnovi godišnjeg izvješća Agencije o praćenju u skladu s točkom 2.2.1. podtočkom 2., pokaže da je u točkama međupovezivanja potražnja nadmašila ponudu, po cijeni rezervacije kada se koriste dražbe, tijekom postupka raspodjele kapaciteta u godini na koju se odnosi izvješće o praćenju za proizvode koji se koriste bilo u toj godini ili u jednoj od naredne dvije godine,

                                       (a)

                                       za najmanje tri proizvoda stalnog kapaciteta trajanja od mjesec dana; ili

                                       (b)

                                       za najmanje dva proizvoda stalnog kapaciteta trajanja od jednog tromjesečja; ili

                                       (c)

                                       za najmanje jedan proizvod stalnog kapaciteta trajanja od godine dana ili više; ili

                                       (d)

                                       kada nije ponuđen niti jedan proizvod stalnog kapaciteta trajanja od mjesec dana ili više.

                           2.

                           Ako se, na temelju godišnjeg izvješća o praćenju, pokaže da se situacija definirana u podtočki 1. vjerojatno neće ponovno pojaviti u sljedeće tri godine, na primjer kao rezultat raspoloživosti kapaciteta zbog fizičkog širenja mreže ili prekida dugoročnih ugovora, nadležna nacionalna regulatorna tijela mogu donijeti odluku o prekidu mehanizma „koristi ili izgubi” za stalni kapacitet za dan unaprijed.

                           3.

                           Stalna renominacija dozvoljava se do najviše 90 % i najmanje 10 % ugovornog kapaciteta od strane korisnika mreže u točki međupovezivanja. Međutim, ako nominacija prelazi 80 % ugovornog kapaciteta, polovica nenominirane količine može se renominirati prema gore. Ako nominacija ne prelazi 20 % ugovornog kapaciteta, polovica nominirane količine može se renominirati prema dolje. Primjena ove podtočke ne dovodi u pitanje primjenjive hitne mjere.

                           4.

                           Prvotni nositelj ugovornog kapaciteta može renominirati ograničeni dio svojeg ugovornog stalnog kapaciteta na prekidivoj osnovi.

                           5.

                           Podtočka 3. ne primjenjuje se na korisnike mreže – osobe ili poduzeća i poduzeća koja kontroliraju sukladno članku 3. Uredbe (EZ) br. 139/2004 – koji drže manje od 10 % prosječnog tehničkog kapaciteta u prethodnoj godini u točki međupovezivanja.

                           6.

                           U točkama međupovezivanja gdje se u skladu s podtočkom 3. primjenjuje mehanizam „koristi ili izgubi” za stalni kapacitet za dan unaprijed, nacionalno regulatorno tijelo obavlja procjenu odnosa s programom prekomjernog upisa i ponovnog otkupa sukladno točki 2.2.2., što može rezultirati odlukom nacionalnog regulatornog tijela o neprimjeni točke 2.2.2. u tim točkama međupovezivanja. Takva se odluka odmah priopćuje Agenciji i Komisiji.

                           7.

                           Nacionalno regulatorno tijelo može donijeti odluku o provedbi mehanizma „koristi ili izgubi” za stalni kapacitet za dan unaprijed sukladno podtočki 3. u točki međupovezivanja. Prije donošenja odluke nacionalno regulatorno tijelo savjetuje se s nacionalnim regulatornim tijelima susjednih država članica. Prilikom donošenja odluke nacionalno regulatorno tijelo uzima u obzir mišljenja susjednih nacionalnih regulatornih tijela.

                     2.2.4.   Predaja ugovornog kapaciteta

               Operatori transportnih sustava prihvaćaju svaku predaju stalnog kapaciteta koji je u točki međupovezivanja ugovorio korisnik mreže, izuzev proizvoda kapaciteta trajanja od jednog dana ili kraćeg. Korisnik mreže zadržava svoja prava i obveze na temelju ugovora o kapacitetu sve dok operator transportnog sustava ne preraspodijeli kapacitet i ako operator transportnog sustava nije kapacitet preraspodijelio. Predani kapacitet smatra se preraspodijeljenim samo nakon što je raspoređen sav raspoloživi kapacitet. Operator transportnog sustava odmah obavješćuje korisnika mreže o svakoj preraspodjeli svojeg predanog kapaciteta. Nacionalno regulatorno tijelo odobrava posebne uvjete za predaju kapaciteta, posebno u slučajevima kada nekoliko korisnika mreže predaje svoje kapacitete.
               2.2.5.   Mehanizam „koristi ili izgubi” za dugoročni kapacitet

                           1.

                           Nacionalna regulatorna tijela zahtijevaju od operatora transportnih sustava da djelomično ili u potpunosti povuku sustavno neiskorišteni kapacitet u točki međupovezivanja koji koristi korisnik mreže ako taj korisnik nije prodao ili ponudio pod razumnim uvjetima svoj neiskorišteni kapacitet i ako drugi korisnici mreže zahtijevaju stalan kapacitet. Ugovorni kapacitet smatra se sustavno neiskorištenim posebno ako:

                                       (a)

                                       korisnik mreže koristi manje od prosječnih 80 % svojeg ugovornog kapaciteta od 1. travnja do 30. rujna i od 1. listopada do 31. ožujka na temelju ugovora na snazi trajanja preko godine dana za što se ne može pronaći valjano opravdanje; ili

                                       (b)

                                       korisnik mreže sustavno nominira blizu 100 % svojeg ugovornog kapaciteta i renominira naniže s ciljem zaobilaženja pravila utvrđenih u točki 2.2.3. podtočki 3.

                           2.

                           Primjena mehanizma „koristi ili izgubi” za stalni kapacitet za dan unaprijed ne smatra se opravdanjem kako bi se spriječila primjena podtočke 1.

                           3.

                           Posljedica povlačenja za korisnika mreže je gubitak njegovog ugovornog kapaciteta djelomično ili u potpunosti tijekom određenog razdoblja ili za preostalo važeće ugovorno razdoblje. Korisnik mreže zadržava svoja prava i obveze na temelju ugovora o kapacitetu sve dok operator transportnog sustava ne preraspodijeli kapacitet i ako operator transportnog sustava nije kapacitet preraspodijelio.

                           4.

                           Operatori transportnih sustava redovito dostavljaju nacionalnim regulatornim tijelima sve podatke potrebne za praćenje opsega u kojem se koriste ugovorni kapaciteti na temelju ugovora na snazi trajanja preko godine dana ili ponavljajućih tromjesečja tijekom razdoblja od najmanje dvije godine.”

               2.

               Točka 3.1.1. podtočka 1. mijenja se kako slijedi:

                           (a)

                           točka (e) zamjenjuje se sljedećim:

                                       „(e)

                                       u formatu koji se može preuzeti na računalo, a dogovoren je između operatora transportnih sustava i nacionalnih regulatornih tijela – na temelju mišljenja o usklađenom formatu koji daje Agencija – i koji omogućuje kvantitativne analize;”;

                           (b)

                           dodaje se sljedeća točka (h):

                                       „(h)

                                       svi podaci dostupni su od 1. listopada 2013. na jedinstvenoj središnjoj platformi na razini cijele Unije, koju uspostavlja ENTSOG na isplativoj osnovi.”

               3.

               U točki 3.3. podtočki 1. dodaju se sljedeće točke (h), (i), (j), (k) i (l):

                           „(h)

                           pojava neuspješnih, pravno valjanih zahtjeva za proizvode stalnog kapaciteta trajanja od mjesec dana ili duljeg, uključujući broj i količinu neuspješnih zahtjeva; i

                           (i)

                           u slučaju dražbi, gdje su i kada proizvodi stalnog kapaciteta trajanja od mjesec dana ili duljeg prodani po cijenama višima od rezervne cijene;

                           (j)

                           gdje i kada se ne nudi niti jedan proizvod stalnog kapaciteta trajanja od mjesec dana ili duljeg u redovitom postupku raspodjele;

                           (k)

                           ukupan kapacitet stavljen na raspolaganje putem primjene postupaka upravljanja zagušenjem utvrđenim u točkama 2.2.2., 2.2.3., 2.2.4. i 2.2.5. za svaki primijenjeni postupak upravljanja zagušenjem;

                           (l)

                           točke (h) do (k) primjenjuju se od 1. listopada 2013.”


title: 2014/451/EU: Odluka Vijeća od 26. svibnja 2014. o potpisivanju i zaključivanju Sporazuma o sudjelovanju između Europske unije i Švicarske Konfederacije o sudjelovanju Švicarske Konfederacije u misiji Europske unije za pomoć u integriranom upravljanju granica u Libiji (EUBAM Libya)

text:
               12.7.2014

               HR

               Službeni list Europske unije

               L 205/2

         ODLUKA VIJEĆA
   od 26. svibnja 2014.
   o potpisivanju i zaključivanju Sporazuma o sudjelovanju između Europske unije i Švicarske Konfederacije o sudjelovanju Švicarske Konfederacije u misiji Europske unije za pomoć u integriranom upravljanju granica u Libiji (EUBAM Libya)

      (2014/451/EU)

   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37., u vezi s člankom 218. stavcima 5. i 6. Ugovora o funkcioniranju Europske unije,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Članak 10. stavak 4. Odluke Vijeća 2013/233/ZVSP od 22. svibnja 2013. o misiji Europske unije za pomoć u integriranom upravljanju granica u Libiji (EUBAM Libya) (1) predviđa da detaljni dogovori o sudjelovanju trećih zemalja u misiji EUBAM Libya trebaju biti obuhvaćeni sporazumima koji se zaključuju u skladu s člankom 37. Ugovora o Europskoj uniji i dodatnim tehničkim dogovorima, ako je potrebno.

               (2)

               Nakon donošenja Odluke Vijeća 17. ožujka 2014. o odobravanju otvaranja pregovora, visoki predstavnik Unije za vanjske poslove i sigurnosnu politiku ispregovarao je Sporazum o sudjelovanju između Europske unije i Švicarske Konfederacije o sudjelovanju Švicarske Konfederacije u misiji Europske unije za pomoć u integriranom upravljanju granica u Libiji (EUBAM Libya) („Sporazum o sudjelovanju”).

               (3)

               Sporazum o sudjelovanju trebalo bi odobriti,

         DONIJELO JE OVU ODLUKU:
   Članak 1.
   Ovime se u ime Unije odobrava Sporazum o sudjelovanju između Europske unije i Švicarske Konfederacije o sudjelovanju Švicarske Konfederacije u misiji Europske unije za pomoć u integriranom upravljanju granica u Libiji (EUBAM Libya).
   Tekst Sporazuma o sudjelovanju priložen je ovoj Odluci.
   Članak 2.
   Predsjednika Vijeća ovime se ovlašćuje da odredi osobu ili osobe ovlaštene za potpisivanje Sporazuma o sudjelovanju kako bi on obvezivao Uniju.
   Članak 3.
   Predsjednik Vijeća u ime Unije daje obavijest predviđenu člankom 9. stavkom 1. Sporazuma o sudjelovanju.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 26. svibnja 2014.

            Za Vijeće

            Predsjednik

         Ch. VASILAKOS

      (1)  SL L 138, 24.5.2013., str. 15.


title: Odluka Vijeća (ZVSP) 2017/1933 od 23. listopada 2017. o izmjeni Odluke (ZVSP) 2015/1763 o mjerama ograničavanja s obzirom na stanje u Burundiju

text:
               24.10.2017

               HR

               Službeni list Europske unije

               L 273/9

         ODLUKA VIJEĆA (ZVSP) 2017/1933
   od 23. listopada 2017.
   o izmjeni Odluke (ZVSP) 2015/1763 o mjerama ograničavanja s obzirom na stanje u Burundiju
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 1. listopada 2015. donijelo Odluku (ZVSP) 2015/1763 (1) o mjerama ograničavanja s obzirom na stanje u Burundiju.

               (2)

               Na temelju preispitivanja Odluke (ZVSP) 2015/1763 mjere ograničavanja trebalo bi produljiti do 31. listopada 2018.

               (3)

               Odluku Vijeća (ZVSP) 2015/1763 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 6. drugi stavak Odluke Vijeća (ZVSP) 2015/1763 zamjenjuje se sljedećim:

      „Primjenjuje se do 31. listopada 2018.”.

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 23. listopada 2017.

            Za Vijeće

            Predsjednica

         K. IVA

      (1)  Odluka Vijeća (ZVSP) 2015/1763 od 1. listopada 2015. o mjerama ograničavanja s obzirom na stanje u Burundiju (SL L 257, 2.10.2015., str. 37.).


title: Odluka Vijeća (EU) 2017/434 od 13. veljače 2017. o potpisivanju, u ime Unije, i privremenoj primjeni Sporazuma o suradnji za partnerstvo i razvoj između Europske unije i njezinih država članica, s jedne strane, i Islamske Republike Afganistana, s druge strane

text:
               14.3.2017

               HR

               Službeni list Europske unije

               L 67/1

         ODLUKA VIJEĆA (EU) 2017/434
   od 13. veljače 2017.
   o potpisivanju, u ime Unije, i privremenoj primjeni Sporazuma o suradnji za partnerstvo i razvoj između Europske unije i njezinih država članica, s jedne strane, i Islamske Republike Afganistana, s druge strane
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37.,
   uzimajući u obzir Ugovor o funkcioniranju Europske unije, a posebno njegove članke 207. i 209. u vezi s člankom 218. stavkom 5. i člankom 218. stavkom 8. drugim podstavkom,
   uzimajući u obzir zajednički prijedlog Europske komisije i Visokog predstavnika Unije za vanjske poslove i sigurnosnu politiku,
   budući da:

               (1)

               U studenome 2011. Vijeće je ovlastilo Komisiju i Visokog predstavnika Unije za vanjske poslove i sigurnosnu politiku da započnu pregovore s Islamskom Republikom Afganistanom o Sporazumu o suradnji za partnerstvo i razvoj („Sporazum”).

               (2)

               Pregovori o Sporazumu bili su uspješni te je Sporazum parafiran 2. srpnja 2015. u Kabulu.

               (3)

               Člankom 59. Sporazuma predviđa se privremena primjena Sporazuma prije njegova stupanja na snagu.

               (4)

               Sporazum bi trebalo potpisati u ime Unije i neke od odredaba Sporazuma trebalo bi privremeno primjenjivati, do završetka postupaka potrebnih za njegovo sklapanje.

               (5)

               Potpisivanjem Sporazuma u ime Unije i privremenom primjenom dijelova Sporazuma između Unije i Islamske Republike Afganistana ne dovodi se u pitanje raspodjela nadležnosti između Unije i njezinih država članica u skladu s Ugovorima,

         DONIJELO JE OVU ODLUKU:
   Članak 1.
   1.   Potpisivanje, u ime Unije, Sporazuma o suradnji za partnerstvo i razvoj između Europske unije i njezinih država članica, s jedne strane, i Islamske Republike Afganistana, s druge strane, odobrava se u ime Unije, podložno sklapanju navedenog Sporazuma.
   2.   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 3.
   1.   Do njegova stupanja na snagu, u skladu s člankom 59. Sporazuma i podložno obavijestima koje su njime propisane, sljedeći dijelovi Sporazuma privremeno se primjenjuju između Unije i Islamske Republike Afganistana, ali samo u mjeri u kojoj su njima obuhvaćena pitanja u nadležnosti Unije, uključujući pitanja u nadležnosti Unije za utvrđivanje i provedbu zajedničke vanjske i sigurnosne politike:

               (a)

               članak 2. („Opća načela”);

               (b)

               članak 3. („Politički dijalog”);

               (c)

               članak 4. („Ljudska prava”);

               (d)

               članak 5. („Ravnopravnost spolova”);

               (e)

               glava III. („Razvojna suradnja”);

               (f)

               glava IV. („Suradnja u pitanjima trgovine i ulaganja”);

               (g)

               članak 28. („Suradnja u području migracija”);

               (h)

               glava VII. („Regionalna suradnja”);

               (i)

               glava VIII. („Institucionalni okvir”), u mjeri u kojoj su odredbe te glave ograničene na svrhu osiguravanja privremene primjene Sporazuma;

               (j)

               glava IX. („Završne odredbe”), u mjeri u kojoj su odredbe te glave ograničene na svrhu osiguravanja privremene primjene Sporazuma.

         2.   Glavno tajništvo Vijeća objavljuje u Službenom listu Europske unije datum od kojeg se dijelovi Sporazuma navedeni u stavku 1. trebaju privremeno primjenjivati.
   Članak 4.
   Ova Odluka stupa na snagu sljedećeg dana od dana donošenja.

      Sastavljeno u Bruxellesu 13. veljače 2017.

            Za Vijeće

            Predsjednik

         L. GRECH


title: Odluka Izvršnog odbora od 21. travnja 1998. o C.SIS-u s priključcima 15/18 (SCH/Com-ex (98) 11)

text:
               19/Sv. 003

               HR

               Službeni list Europske unije

               23

         41998D0011

               L 239/452

               SLUŽBENI LIST EUROPSKE UNIJE

               21.04.1998.

      ODLUKA IZVRŠNOG ODBORA

   od 21. travnja 1998.
   o C.SIS-u s priključcima 15/18
   (SCH/Com-ex (98) 11)
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   uzimajući u obzir članak 92. stavak 3. gore navedene Konvencije,
   uzimajući u obzir Odluku Izvršnoga odbora o reviziji i proširenju C.SIS-a (SCH/Com-ex (97)24),
   uzimajući u obzir mišljenje tehničkih skupina koje je potvrdila Središnja skupina na svom sastanku 30. ožujka 1998.,
   ODLUČIO JE:
   Revidirani C.SIS osigurava osamnaest priključaka - petnaest priključaka za države potpisnice i tri rezervna tehnička priključka.

      Bruxelles, 21. travnja 1998.

            Predsjedavajući

         J. VANDE LANOTTE


title: Odluka Europskog parlamenta (EU) 2016/1600 od 28. travnja 2016. o razrješnici za izvršenje proračuna Zajedničkog poduzeća ENIAC za financijsku godinu 2014.

text:
               14.9.2016

               HR

               Službeni list Europske unije

               L 246/432

         ODLUKA EUROPSKOG PARLAMENTA (EU) 2016/1600
   od 28. travnja 2016.
   o razrješnici za izvršenje proračuna Zajedničkog poduzeća ENIAC za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Zajedničkog poduzeća ENIAC za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća ENIAC za razdoblje od 1. siječnja do 26. lipnja 2014., s odgovorom Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Zajedničko poduzeće treba dobiti za izvršenje proračuna za financijsku godinu 2014. (05587/2016 – C8-0058/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 209.,

               —

               uzimajući u obzir Uredbu Vijeća (EZ) br. 72/2008 od 20. prosinca 2007. o uspostavljanju Zajedničkog poduzeća ENIAC (4),

               —

               uzimajući u obzir Uredbu Vijeća (EU) br. 561/2014. od 6. svibnja 2014. o osnivanju zajedničkog poduzeća ECSEL (5), a posebno njezin članak 1. stavak 2. i članak 12.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (7),

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor (A8-0113/2016),

               1.

               odgađa svoju Odluku o razrješnici izvršnom direktoru Zajedničkog poduzeća ECSEL za izvršenje proračuna Zajedničkog poduzeća ENIAC za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća ECSEL, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 422, 17.12.2015., str. 25.

      (2)  SL C 422, 17.12.2015., str. 26.

      (3)  SL L 298, 26.10.2012., str. 1.

      (4)  SL L 30, 4.2.2008., str. 21.

      (5)  SL L 169, 7.6.2014., str. 152.

      (6)  SL L 357, 31.12.2002., str. 72.

      (7)  SL L 38, 7.2.2014., str. 2.


title: Odluka (EU) 2017/340 Europskog parlamenta i Vijeća od 14. prosinca 2016. o mobilizaciji Fonda solidarnosti Europske unije radi pružanja pomoći Njemačkoj

text:
               28.2.2017

               HR

               Službeni list Europske unije

               L 50/49

         ODLUKA (EU) 2017/340 EUROPSKOG PARLAMENTA I VIJEĆA
   od 14. prosinca 2016.
   o mobilizaciji Fonda solidarnosti Europske unije radi pružanja pomoći Njemačkoj
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije (1), a posebno njezin članak 4. stavak 3.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 11.,
   uzimajući u obzir Prijedlog Europske komisije,
   budući da:

               (1)

               Fondom solidarnosti Europske unije („Fond”) Uniji se želi omogućiti da brzo, učinkovito i fleksibilno reagira na hitne situacije kako bi pokazala solidarnost sa stanovništvom regija pogođenih prirodnim katastrofama.

               (2)

               Sredstva Fonda ne smiju prelaziti najveći godišnji iznos od 500 000 000 EUR (cijene iz 2011.), kako je utvrđeno člankom 10. Uredbe Vijeća (EU, Euratom) br. 1311/2013 (3).

               (3)

               Nakon brojnih slučajeva izrazito jakih i kratkotrajnih poplava koje su u svibnju i lipnju 2016. pogodile Donju Bavarsku (Niederbayern), Njemačka je 19. kolovoza 2016. podnijela zahtjev za mobilizaciju Fonda.

               (4)

               Zahtjev Njemačke udovoljava uvjetima za osiguravanje financijskog doprinosa iz Fonda kako su utvrđeni člankom 4. Uredbe (EZ) br. 2012/2002.

               (5)

               Stoga bi trebalo mobilizirati sredstva iz Fonda kako bi se osigurao financijski doprinos za Njemačku.

               (6)

               Radi što brže mobilizacije Fonda ova bi se Odluka trebala primjenjivati od dana njezina donošenja,

         DONIJELI SU OVU ODLUKU:
   Članak 1.
   U okviru općeg proračuna Unije za financijsku godinu 2016. mobilizira se Fond solidarnosti Europske unije kako bi se Njemačkoj osigurao iznos od 31 475 125 EUR u odobrenim sredstvima za preuzimanje obveza i odobrenim sredstvima za plaćanje.
   Članak 2.
   Ova Odluka stupa na snagu na dan njezine objave u Službenom listu Europske unije.
   Primjenjuje se od 14. prosinca 2016.

      Sastavljeno u Strasbourgu 14. prosinca 2016.

            Za Europski parlament

            Predsjednik

         M. SCHULZ

            Za Vijeće

            Predsjednik

         I. KORČOK

      (1)  SL L 311, 14.11.2002., str. 3.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).


title: Odluka Vijeća 2012/712/ZVSP od 19. studenoga 2012. u vezi s revizijskom konferencijom Konvencije o zabrani razvoja, proizvodnje, stvaranja zaliha i uporabe kemijskog oružja i o njegovu uništenju (CWC) iz 2013.

text:
               18/Sv. 014

               HR

               Službeni list Europske unije

               171

         32012D0712

               L 321/68

               SLUŽBENI LIST EUROPSKE UNIJE

               19.11.2012.

      ODLUKA VIJEĆA 2012/712/ZVSP
   od 19. studenoga 2012.
   u vezi s revizijskom konferencijom Konvencije o zabrani razvoja, proizvodnje, stvaranja zaliha i uporabe kemijskog oružja i o njegovu uništenju (CWC) iz 2013.
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29. i članak 31. stavak 1.,
   budući da:

               (1)

               Konvencija o zabrani razvoja, proizvodnje, stvaranja zaliha i uporabe kemijskog oružja i o njegovu uništenju (CWC) stupila je na snagu 29. travnja 1997. Cilj je CWC-a zabranom razvoja, proizvodnje, stjecanja, stvaranja zaliha, zadržavanja i uporabe kemijskog oružja u cijelosti ukloniti jednu kategoriju oružja za masovno uništavanje.

               (2)

               Europska unija smatra CWC ključnim sastavnim dijelom okvira za neširenje oružja i razoružanje i jedinstvenim instrumentom o razoružanju i neširenju oružja čija se cjelovitost i stroga primjena moraju u potpunosti osigurati. Sve države članice EU su članice CWC-a.

               (3)

               Osim toga Unija smatra da se CWC pokazao kao veoma uspješan instrument jer su mu pristupile gotovo sve države koje imaju kemijsko oružje, a države, koje imaju kemijsko oružje, već su uništile velik dio svojih zaliha kemijskog oružja. Istodobno su se pojavili novi izazovi i opasnosti na koje se Organizacija za zabranu kemijskog oružja (OPCW), osnovana na temelju CWC-a, mora odazvati da očuva i zaštiti integritet CWC-a pri čem uništavanje kemijskog oružja ostaje prioritet OPCW-a.

               (4)

               Unija također vjeruje da redovita tijesna suradnja OPCW-a s civilnim društvom, i to prije revizijske konferencije i tijekom konferencije, koristi radu OPCW-a.

               (5)

               Vijeće Europske unije 17. studenoga 2003. donijelo je Zajedničko stajalište 2003/805/ZVSP o sveopćoj primjeni i jačanju multilateralnih sporazuma u području neširenja oružja za masovno uništenje i načina njegove isporuke (1). U tom Zajedničkom stajalištu CWC je naveden kao jedan od tih multilateralnih sporazuma.

               (6)

               Europsko je vijeće 12. prosinca 2003. donijelo strategiju EU protiv širenja oružja za masovno uništenje, koja potvrđuje obvezatnost Unije sustavu multilateralnih sporazuma i, inter alia, ističe ključnu ulogu CWC-a i OPCW-a u nastojanjima za svijet bez kemijskog oružja.

               (7)

               Dana 28. travnja 2004. Vijeće sigurnosti Ujedinjenih naroda jednoglasno je donijelo Rezoluciju 1540 (2004) u kojoj potvrđuje da širenje oružja za masovno uništenje i načini njegove isporuke predstavljaju opasnost za međunarodni mir i sigurnost. Stoga je Vijeće sigurnosti donijelo Rezolucije 1673 (2006), 1810 (2008) i 1977 (2011) u kojima se ponovno ističu ciljevi Rezolucije 1540 (2004) i izražava spremnost da pojača svoje napore za poticanje cjelovite provedbe te Rezolucije. Provedba CWC-a i provedba Rezolucije 1540 (2004), i kasnijih s njom povezanih Rezolucija, međusobno se dopunjuju.

               (8)

               Vijeće Europske unije 22. studenoga 2004. usvojilo je prvu Zajedničku akciju 2004/797/ZVSP o potpori aktivnostima OPCW-a u okviru provedbe strategije EU protiv širenja oružja za masovno uništenje (2). Nakon navedene zajedničke akcije slijedi Zajednička akcije Vijeća 2005/913/ZVSP (3) usvojena 12. prosinca 2005., Zajednička akcija Vijeća 2007/185/ZVSP (4) usvojena 19. ožujka 2007., Odluka Vijeća 2009/569/ZVSP (5) donesena 27. srpnja 2009. i Odluka Vijeća 2012/166/ZVSP (6) donesena 23. ožujka 2012.

               (9)

               Glavna skupština UN-a 8. rujna 2006. usvojila je Globalnu strategiju za borbu protiv terorizma u kojoj su države članice UN-a, inter alia, odlučile provoditi sve Rezolucije Vijeća sigurnosti UN-a povezane s međunarodnim terorizmom i u potpunosti surađivati s pomoćnim tijelima Vijeća sigurnosti, nadležnim za borbu protiv terorizma pri obavljanju njihovih zadaća. Strategija za OPCW je i poticaj da u okviru svojih nadležnosti i dalje pomaže državama u uspostavi kapaciteta za sprečavanje pristupa kemijskom oružju teroristima, osigurava sigurnost na predmetnim objektima te da učinkovito odgovori u slučaju napada takvim materijalima.

               (10)

               Glavna skupština UN-a je 2. prosinca 2011. jednoglasno usvojila Rezoluciju o provedbi CWC-a.

               (11)

               Primjereno je da se prije predstojeće Treće revizijske konferencije o CWC-u (dalje u tekstu: Treća revizijska konferencija), koja će se održati tijekom 2013., definira pristup Unije koja će voditi države članice na toj konferenciji,

         DONIJELO JE OVU ODLUKU:
   Članak 1.
   1.   Cilj je Europske unije jačati Konvenciju o zabrani razvoja, proizvodnje, stvaranja zaliha i uporabe kemijskog oružja i o njegovu uništenju (CWC) na temelju dosadašnjeg napretka pri uništavanju prijavljenih zaliha kemijskog oružja te na temelju sprečavanja njegova ponovnog pojavljivanja, inter alia, poboljšanjem sustava provjeravanja u okviru CWC-a i nacionalne provedbe kao i napora za postizanje sveopće primjene.
   2.   Cilj je Unije jačati CWC i prilagodbom provedbe CWC-a u vezi s promjenjivom sigurnosti okoliša i razvojem u području znanosti i tehnologije te ustrajanjem na tome da treća revizijska konferencija mora osigurati političku potporu te opće smjernice za pripremu budućih prioritetnih zadaća OPCW-a u razdoblju između zasjedanja.
   3.   Za postizanje cilja iz članka 2. Unija na trećoj revizijskoj konferenciji daje konkretne prijedloge.
   Članak 2.
   Unija za potrebe ostvarenja cilja iz članka 1.:

               (a)

               pridonosi cjelovitom pregledu djelovanja CWC-a na trećoj revizijskoj konferenciji, uzimajući pritom u obzir znanstveni i tehnološki razvoj, kao i stvaranje čvrstih temelja za postupanje s izazovima s kojima će se CWC suočiti u budućnosti;

               (b)

               pridonosi postizanju konsenzusa za uspješan ishod treće revizijske konferencije i, inter alia, zauzima se za sljedeća ključna pitanja:

                           i.

                           ponovnu potvrdu općeg značaja zabrane kemijskog oružja kako je utvrđena općim kriterijem namjene i to:

                                       —

                                       ponovnim potvrđivanjem da se zabrane CWC-a primjenjuju na sve toksične kemikalije, osim kad je kemikalija namijenjena svrsi koja nije zabranjena člankom II. stavkom 9. i pod uvjetom da su vrste i količine sukladne toj svrsi i da se tako uzima u obzir razvoj u području znanosti i tehnologije od druge revizijske konferencije iz 2008.,

                                       —

                                       upozoravanjem na obveze država stranaka da u svojem nacionalnom zakonodavstvu o provedbi i pri upravnoj izvršnoj praksi uzmu u obzir kriterij opće namjene;

                           ii.

                           naglašavanje pune i pravodobne provedbe svih obveza država članica Konvencije iz izjave iz članka III., posebno onih koje se odnose na kemijsko oružje, te uključujući one povezane sa sredstvima za suzbijanje nereda;

                           iii.

                           razvoj i provedbu ciljno usmjerenih, prilagođenih pristupa od strane tehničkog tajništva CWC-a (dalje u tekstu: tehničko tajništvo) za postizanje sveopće primjene CWC-a pri detaljnom usklađivanju, i u tijesnoj suradnji s državama članicama Konvencije, i u vezi s činjenicom da je najmanje jedna država, koja nije članica CWC-a, u srpnju 2012. priznala da ima kemijsko oružje.

                           iv.

                           ponovnu potvrdu obveze država, koje imaju kemijsko oružje, da ga unište, i priznavanje dosadašnjih rezultata u uklanjanju kemijskog oružja:

                                       —

                                       izražavanjem zadovoljstva nad uloženim naporima i postignutim napretkom država, koje imaju kemijsko oružje, pri uništavanju prijavljenih zaliha i isticanjem činjenice da smo na dobrom putu u nastojanjima za svijet bez kemijskog oružja,

                                       —

                                       priznavanjem da države, koje imaju kemijsko oružje, uspješno rješavaju pitanje konačnoga produljenog roka za uništenje kemijskog oružja,

                                       —

                                       pozivanjem država, koje imaju kemijsko oružje, da čim prije završe uništavanje svojih zaliha toga oružja u skladu s CWC-om i njegovim Prilogom o provjeravanju te u skladu s odlukom šestog zasjedanja konferencije država stranaka o pitanju konačnog produljenog roka za uništenje preostalih zaliha,

                                       —

                                       ponovnim naglašavanjem važnosti sustavne provjere uništavanja koju u skladu s CWC-om i njegovim Prilogom o provjeravanju obavlja tehničko tajništvo,

                                       —

                                       naglašavanjem da se OPCW mora i dalje prilagođavati novom sigurnosnom okolišu održavanjem stručnog znanja i kapaciteta pri postupanju s kemijskim oružjem, kao i sa zastarjelim kemijskim oružjem i napuštenim kemijskim oružjem;

                           v.

                           jačanje sustava provjeravanja u vezi s aktivnostima koje CWC ne zabranjuje kako bi se ojačalo sprečavanje ponovne pojave kemijskog oružja:

                                       —

                                       isticanjem obveze svih država članica da primjereno i pravodobno podnesu izjave iz članka VI.,

                                       —

                                       zadovoljavajućim brojem inspekcijskih pregleda iz članka VI. koji su, u skladu s dogovorenim smjernicama, odgovarajuće geografski i vremenski raspoređeni,

                                       —

                                       jačanjem značenja inspekcijskih pregleda iz članka VI. s obzirom na cilj i namjeru CWC-a te osiguranjem svrsishodnog odabira lokacije, uključujući ocjenu rezultata privremene metodologije odabira lokacije u drugim kemijskim proizvodnim objektima,

                                       —

                                       poboljšanjem informacijske baze za provjeru industrije, inter alia, poticanjem tehničkog tajništva da upotrebljava već dostupne informacije, uključujući informacije koje su države članice Konvencije dobrovoljno podnijele i informacije iz prethodnih inspekcijskih izvješća kao i odgovarajuće javno dostupne informacije,

                                       —

                                       naglašavanjem da su popisi kemikalija (dalje u tekstu: popisi) CWC-a pripremljeni u prvom redu zbog primjene različitih mjera za provjeravanje,

                                       —

                                       nastojanjem da se održi relevantnost popisa u pogledu razvoja u području znanosti i tehnologije, inter alia, ispitivanjem prednosti pregleda popisa u redovitim razmacima između revizijskih konferencija,

                                       —

                                       daljnjim poticanjem suradnje i interakcije s kemijskom industrijom te potporom nastojanjima tehničkog tajništva u tom smjeru,

                                       —

                                       uzimanjem u obzir dodatnih mjera za kvalitetu i učinkovitost postupka inspekcijskih pregleda, kao što su odgovarajuće povećanje fleksibilnosti racionalizacije provođenja inspekcijskih pregleda,

                                       —

                                       osiguranjem sposobnosti tehničkog tajništva za učinkovito uzorkovanje i analizu tijekom inspekcijskih pregleda industrije,

                           vi.

                           neprekidno poboljšanje nacionalnih provedbenih mjera i upozoravanje na činjenicu da je puna usklađenost s člankom VII. ključni čimbenik za sadašnju i buduću učinkovitost režima CWC-a:

                                       —

                                       zauzimanjem za ciljno usmjeren, prilagođen pristup pri poticanju i podupiranju država članica Konvencije koje se tek pripremaju za odgovarajuću provedbu CWC-a,

                                       —

                                       pružanjem pomoći državama članicama koje trebaju pomoć, kako to navode Zajedničke akcije i Odluke koje donosi Vijeće Europske unije u potporu aktivnostima OPCW-a,

                                       —

                                       jačanjem nacionalnog nadzora izvoza i uvoza koji je potreban zbog sprečavanja stjecanja kemijskog oružja i poboljšanja kapaciteta OPCW-a za pomoć uspostavi nacionalnih mehanizama za nadzor međunarodnih transfera,

                                       —

                                       provedbom odgovarajućih mjera za bolju kemijsku zaštitu i sigurnost,

                                       —

                                       ispitivanjem moguće sinergije između OPCW-a i drugih relevantnih međunarodnih organizacija u vezi s potporom pri provedbi i izgradnji kapaciteta;

                           vii.

                           provedba odredaba CWC-a o savjetovanjima, suradnji i utvrđivanju činjenica, posebno o izvanrednim inspekcijskim pregledima koji ostaju izvediva i korisna pomoć sustavu provjeravanja u okviru OPCW-a, s naglaskom na zakonskom pravu država članica Konvencije da zatraže izvanredan inspekcijski pregled bez prethodnog savjetovanja, te poticanjem primjene tog mehanizma, kako je potrebno za pojašnjenje i rješavanje bilo kojeg pitanja o mogućem nepoštovanju CWC-a; u vezi s tim ističe se važnost tehničkog tajništva koje održava i dalje razvija tehničke kapacitete, stručno znanje i potrebnu spremnost za provođenje izvanrednih inspekcijskih pregleda te obvezu država članica da su stalno spremne i sposobne primiti izvanredne inspekcijske preglede;

                           viii.

                           daljnja snažna potpora aktivnostima OPCW-a povezana s pomoći i zaštitom, posebno pri održavanju kapaciteta i stručnog znanja OPCW-a te jačanja kapaciteta tehničkog tajništva država članica za sprečavanje, reagiranje i ublažavanje zlouporabe ili napada toksičnim kemikalijama i ublaže ih, posebno:

                                       —

                                       poticanjem svih država članica da primjereno i pravodobno podnesu izjave iz članka X. u skladu s CWC-om i poticanjem država članica da ojačaju spremnost na pomoć,

                                       —

                                       isticanjem važnosti tehničkog tajništva pri zadržavanju njegovih kapaciteta i stručnog znanja kao i održavanju i daljnjem razvoju potrebne pripremljenosti za provođenje istraga navodne uporabe,

                                       —

                                       isticanjem važnosti stalne potpore OPCW-a nacionalnim programima zaštite i jačanjem kapaciteta OPCW-a pri posredovanju ponuda stručnog znanja i pomoći,

                                       —

                                       poticanjem OPCW-a da pomaže državama pri izgradnji kapaciteta za sprečavanje i svladavanje terorističkih napada uporabom kemijskog oružja, inter alia, savjetovanjem o poboljšaju kemijske zaštite i sigurnosti,

                                       —

                                       isticanjem važnosti povećane suradnje s regionalnim i subregionalnim organizacijama, uključujući i pridruživanje međunarodnim naporima za uspostavu regionalnih centara izvrsnosti za pomoć i zaštitu, te razmatranja mogućnosti povezivanja toga s naporima iz članaka VII. i XI., u skladu s odlukom o članku XI. koja je donesena na šesnaestom zasjedanju konferencije država stranaka,

                                       —

                                       razmatranjem načina za jačanje kapaciteta za postupanje pri sukobima i stanjim nakon sukoba koji uključuju kemijsko oružje,

                                       —

                                       pozivanjem tehničkog tajništva da ojača svoju suradnju s drugim relevantnim međunarodnim organizacijama u vezi s odgovorom na izvanredna stanja zbog uporabe, ili opasnosti od uporabe, kemijskog oružja, uključujući sukobe i stanje nakon sukoba, posebno kad je riječ o suradnji s UN-om u vezi s istragom moguće uporabe kemijskog oružja;

                           ix.

                           jačanje međunarodne suradnje u skladu s CWC-om:

                                       —

                                       pozdravljanjem konkretnih i praktičnih prijedloga koji uzimaju u obzir postojeće inicijative, kako to navode Zajedničke akcije i Odluke koje donosi Vijeće Europske unije, posebno prijedloga o pitanjima kao što su kemijska zaštita i sigurnost te postupanje s kemikalijama, u skladu s odlukom o članku XI. koja je donesena na šesnaestom zasjedanju konferencije država članica,

                                       —

                                       poticanjem tehničkog tajništva da, prilagođenom i trajnom tehničkom pomoći, pomaže državama članicama pri ispunjavanju njihovih nacionalnih obveza da se olakša pojačana međunarodna suradnja u području kemije,

                                       —

                                       poticanjem tehničkog tajništva da radi u suradnji s drugim organizacijama i da ocjenjuje njihove programe i da se na taj način uvjeri o njihovim željenim učincima i optimalnoj uporabi sredstava;

                           x.

                           jačanje sudjelovanja OPCW-a u globalnim naporima u borbi protiv terorizma:

                                       —

                                       stalnim i pojačanim radom u otvorenim radnim skupinama OPCW-a za područje terorizma,

                                       —

                                       isticanjem ispunjavanja obveza iz Rezolucije Vijeća sigurnosti UN-a 1540 (2004) te drugih odgovarajućih Rezolucija UN-a, posebno kad je riječ o pozivu na praktičnu suradnju između OPCW-a i drugih odgovarajućih organizacija, s ciljem da se ukloni opasnosti od stjecanja i uporabe kemijskog oružja u terorističke svrhe, uključujući mogućnost pristupa terorista materijalima, opremi i znanju koje se može upotrijebiti u razvoju i proizvodnji kemijskog oružja,

                                       —

                                       isticanjem potrebe rada usmjerenog na jačanje globalne kemijske zaštite i sigurnosti te nacionalnog nadzora nad međunarodnim transferima, uključujući pomoć državama članicama pri provedbi praktičnih i ciljno usmjerenih mjera, koje mogu istodobno pomoći jačanju suradnje u vezi s primjenom kemije u miroljubive svrhe te u vezi s pomoći i zaštitom.

         Članak 3.
   Mjere Unije za potrebe članka 2. uključuju:

               (a)

               kad je primjereno, demarše (diplomatske korake) za:

                           i.

                           poticanje univerzalnog pristupa CWC-u;

                           ii.

                           poticanje učinkovite nacionalne provedbe CWC-a u državama članicama Konvencije;

                           iii.

                           pozivanje država članica da podupru i sudjeluju u učinkovitoj i cjelovitoj reviziji CWC-a i time ponovno potvrde svoju obvezu toj temeljnoj međunarodnoj normi protiv kemijskog oružja;

                           iv.

                           promicanje prijedloga iz članka 2. čiji je cilj daljnje jačanje CWC-a;

               (b)

               izjave i radni dokumenti prije treće revizijske konferencije, i tijekom konferencije, namijenjene državama članicama za razmatranje.

         Članak 4.
   Ova Odluka stupa na snagu na dan donošenja.

      Sastavljeno u Bruxellesu 19. studenoga 2012.

            Za Vijeće

            Predsjednica

         C. ASHTON

      (1)  SL L 302, 20.11.2003., str. 34.

      (2)  SL L 349, 25.11.2004., str. 63.

      (3)  SL L 331, 17.12.2005., str. 34.

      (4)  SL L 85, 27.3.2007., str. 10.

      (5)  SL L 197, 29.7.2009., str. 96.

      (6)  SL L 87, 24.3.2012., str. 49.